Westwood Studios
<s>Westwood Studios je bila američka kompanija za razvoj videoigara.</s><s>Osnovali su je Brett Sperry i Louis Castle 1985. godine kao Brelous Software, ali je ubrzo preimenovana u Westwood Associates.</s><s>Nakon što ju je 1992. kupila kompanija Virgin Interactive, mijenja ime u Westwood Studios.</s><s>Zbog financijskih poteškoća Virgin Interactivea, Westwood je 17. kolovoza/augusta 1998. prodan kompaniji Electronic Arts za $122.5 milijuna, zajedno s drugim studijem u Irvineu u Kaliforniji, koji je Westwoodu dodijeljen kao podružnica i imenovan Westwood Pacific.</s><s>Westwood je ugašen 29. siječnja/januara 2003., dok su resursi Westwooda i tada već odvojene podružnice Westwood/EA Pacific spojeni s podružnicom Electronic Artsa u Los Angelesu.</s>

<s>Westwood Studios je zapamćen po igrama igranja uloga (RPG) poput Lands of Lore serijala, avanturama poput The Legend of Kyrandia trilogije, a posebice po popularizaciji strategija u stvarnom vremenu (RTS), stvarajući Dune II: The Building of a Dynasty, koji je definirao format tog žanra i izravno utjecao na daljnje Westwoodove igre u vlastitom intelektualnom vlasništvu, a koje su pripadale Command & Conquer serijalu.</s>

<s>Historija</s>

<s>Rane godine (1985. - 1992.) 
Westwood Associates su osnovali Brett Sperry i Louis Castle 1985. godine, nakon čega je kompanija prerađivala igre drugih tvoraca za različite platforme po licenci, a prva je bila Temple of Apshai Trilogy za Macintosh 1985.</s><s>Već 1986., Westwood sklapa ugovor s kompanijom Strategic Simulations, Inc. (SSI), koja je izdala njihove prve autorske igre.</s>

<s>Westwood je priskrbio pozornost javnosti svojim igrama s kraja 1980-ih i početka 1990-ih, među kojima su naslovi pod Dungeons & Dragons licencom DragonStrike i Eye of the Beholder, kao i naslovi pod BattleTech licencom BattleTech: The Crescent Hawks' Inception i BattleTech: The Crescent Hawks' Revenge.</s>

<s>Godine pod Virgin Interactiveom (1992. - 1998.) 
1992. godine, Virgin Interactive kupuje kompaniju Westwood Associates, koja potom mijenja ime u Westwood Studios.</s><s>Iste godine, Westwood objavljuje originalnu avanturu The Legend of Kyrandia, kao i Dune II: The Building of a Dynasty, što se smatra prvom pravom strategijom u stvarnom vremenu (engl. real-time strategy, RTS), a nastalom prema romanu Dune Franka Herberta i istoimenom filmu iz 1984.</s><s>Iako su elementi žanra postojali prije igre Dune II, ova se igra smatra početkom žanra zbog načina na koji su ti elementi uklopljeni, kao i zbog niza igara koje su preuzele upravo taj format igre.</s>

<s>Tijekom idućih nekoliko godina, Westwood stvara igre prema vlastitim idejama, u Lands of Lore i The Legend of Kyrandia serijalima, te avanturu Young Merlin.</s>

<s>Koristeći predložak iz Dune II, u ljeto 1995. izlazi Command & Conquer, u originalnom intelektualnom vlasništvu.</s><s>Umjesto fiktivnog planeta Arrakisa, mjesto radnje je Zemlja nakon što na nju padne meteor koji nosi vanzemaljsku supstancu nazvanu tiberij.</s><s>Iako je vrijedan, izravan ljudski kontakt je najčešće poguban.</s><s>Igra prati rat između religiozno-terorističke skupine Bratstvo Nod i organizacije GDI (Global Defense Initiative) kojom upravljaju Ujedinjeni narodi.</s><s>Igra je prodana u više milijuna primjeraka, a popularnosti su doprinijeli i video-isječci između misija te glazba u autorstvu Franka Klepackija.</s>

<s>U studenom/septembru 1996. izlazi Command & Conquer: Red Alert, prvobitno zamišljen kao prethodnik igri Command & Conquer u priči, doduše ta je ideja kasnije napuštena.</s><s>Smještena u alternativnu verziju Drugog svjetskog rata koja je nastala nakon što je Albert Einstein praktički ubio Adolfa Hitlera putovanjem kroz vrijeme, igra prati rat između zapadnih Saveznika i ojačanog Sovjetskog Saveza.</s><s>Uz veći naglasak na multiplayer komponentu i priču, igra je imala značajan uspjeh i prodaju.</s>

<s>1997., Westwood objavljuje igru Blade Runner, avanturu smještenu u svijet istoimenog filma, ali sa zasebnom pričom koja se odvija istovremeno s onom u filmu.</s>

<s>Godine pod Electronic Artsom (1998. - 2003.) 
Kompanija Virgin Interactive, u čijem je vlasništvu bio Westwood, se krajem 1990-ih našla u financijskim problemima, te je bila prisiljena prodati neke od svojih podružnica.</s><s>Electronic Arts (EA) je 17. kolovoza/augusta 1998. kupio njihove američke podružnice, među njima i Westwood Studios, kao i jedan studio u Irvineu u Kaliforniji, koji je potom preimenovan u Westwood Pacific.</s>

<s>Već idućeg mjeseca izlazi Dune 2000, prepravljena verzija igre Dune II, s tim da je igru većinom razvio odvojeni studio, Intelligent Games.</s><s>Glavni Westwoodov studio iz Las Vegasa 1999. godine objavljuje Lands of Lore III, Recoil (u suradnji sa Zipper Interactiveom) i dugo odgađani Command & Conquer: Tiberian Sun, nastavak priče iz prvog Command & Conquer naslova, koji na proljeće 2000. dobiva dodatak Firestorm.</s>

<s>Za to vrijeme, Westwood Pacific iz Irvinea u veljači/februaru 2000. objavljuje igru Nox, uvelike sličnu Blizzardovom serijalu Diablo u načinu igre, a u listopadu/oktobru iste godine hvaljeni Command & Conquer: Red Alert 2, koji najesen iduće godine dobiva dodatak Yuri's Revenge.</s>

<s>Glavni studio u Las Vegasu se početkom 2000-ih bavi većim brojem projekata istovremeno, od kojih su izašli sljedeći: Emperor: Battle for Dune (2001., ponovno uz pomoć Intelligent Gamesa), Command & Conquer: Renegade (2002.), Pirates: Legend of the Black Kat (2002.) i MMO Earth & Beyond (2002.).</s><s>Neuspjeh Earth & Beyond-a je bio jedan od razloga zbog kojeg je Electronic Arts odlučio ugasiti glavni Westwoodov studio 29. siječnja/januara 2003..</s>

<s>Westwood Pacific je oko 2002. preimenovan u Electronic Arts Pacific, i radio je na prvoj trodimenzionalnoj strategiji u Command & Conquer serijalu, koja je izašla u veljači/februaru 2003. kao Command & Conquer: Generals.</s><s>Nedugo nakon toga, Electronic Arts Pacific, zajedno s ostacima Westwoodovog studija u Las Vegasu, se spaja s podružnicom Electronic Arts Los Angeles, prethodno zvanom DreamWorks Interactive.</s><s>Većina studija iz Irvinea se preselila zajedno s kompanijom.</s><s>Neki su radnici studija iz Las Vegasa također otišli u EA Los Angeles, dok su ostali otišli raditi u druge kompanije.</s><s>Određeni broj bivših radnika Westwooda 1. travnja/aprila 2003. stvara novu kompaniju Petroglyph Games, također u Las Vegasu.</s>

<s>Na svečanosti Game Awards 2015., Brett Sperry i Louis Castle su primili nagradu u kategoriji "Industry Icon" (ikona industrije) u ime tada već bivše kompanije Westwood Studios, zbog velikog utjecaja u žanru strategija u stvarnom vremenu.</s>

<s>Popis razvijenih igara</s>

<s>Westwood Associates/Studios
 Temple of Apshai Trilogy (1985.)
 Blackjack Academy (1987.)
 Questron II (1988.)
 Donald's Alphabet Chase (1988.)
 BattleTech: The Crescent Hawk's Inception (1988.)
 Mars Saga (1988.)
 Hillsfar (1989.)
 A Nightmare on Elm Street (1989.)
 Circuit's Edge (1990.)
 BattleTech: The Crescent Hawks' Revenge (1990.)
 Goofy's Railway Express (1990.)
 DragonStrike (1990.)
 Mickey's Runaway Zoo (1991.)
 Eye of the Beholder (1991.)
 Eye of the Beholder II: The Legend of Darkmoon (1991.)
 Order of the Griffon (1992.)
 Dungeons & Dragons: Warriors of the Eternal Sun (1992.)
 The Legend of Kyrandia (1992.)
 DragonStrike (1992.)
 Dune II: The Building of a Dynasty (1992.)
 The Legend of Kyrandia: Hand of Fate (1993.)
 Young Merlin (1993.)
 Lands of Lore: The Throne of Chaos (1993.)
 Dune: The Battle for Arrakis (1994)
 The Legend of Kyrandia: Malcolm's Revenge (1994.)
 The Lion King (1994.)
 Command & Conquer (1995.)
 Command & Conquer: The Covert Operations (1996.)
 Command & Conquer: Red Alert (1996.)
 Games People Play: Hearts, Spades & Euchre (1997.)
 Command & Conquer: Red Alert: Counterstrike (1997.)
 Command & Conquer: Red Alert: The Aftermath (1997.)
 Command & Conquer: Special Gold Edition (1997.)
 Lands of Lore: Guardians of Destiny (1997.)
 Blade Runner (1997.)
 Command & Conquer: Sole Survivor (1997.)
 Command & Conquer: Red Alert: Retaliation (1998.)
 Dune 2000 (1998.) (u suradnji s Intelligent Gamesom)
 Sports Car GT (1998.) (za Image Space)
 Golden Nugget 64 (1998.)
 Command & Conquer: Tiberian Sun (1999.)
 Lands of Lore III (1999.)
 Recoil (1999.) (u suradnji sa Zipper Interactiveom)
 Command & Conquer: Tiberian Sun: Firestorm (2000.)
 Emperor: Battle for Dune (2001.) (u suradnji s Intelligent Games)
 Pirates: The Legend of Black Kat (2002.)
 Command & Conquer: Renegade (2002.)
 Earth & Beyond (2002.)</s>

<s>Westwood Pacific
 Nox (2000.)
 Nox Quest (2000.)
 Command & Conquer: Red Alert 2 (2000.)
 Command & Conquer: Red Alert 2: Yuri's Revenge (2001.)
 Command & Conquer: Generals (2003.)</s>

<s>Izvori</s>

<s>Vanjske veze 
 Službena web-stranica (arhiv iz 5. lipnja/juna 2002.</s><s>Westwood Studios, Inc. na MobyGames.com
 EA Pacific na MobyGames.com</s>

<s>Nastanci 1985.</s><s>Prestanci 2003.</s><s>Bivše američke kompanije
Kompjuterske kompanije
Videoigre</s>

